Sinumax Allergy en Drixine | Health24
Posted by: Karien Potgieter | 2011/05/15
Sinumax Allergy en Drixine
My man gebruik nou al vir ''n paar jaar die bogenoemde medikasie maar dit word net erger. Hy wil nou na ''n homeopaat toe gaan. Is daar enige operasie wat die sinusse kan verbeter? Hy het dit ''n paar jaar gelede laat doen maar dit is maar weer terug.
Geagte Karien Potgieter
Jou man se medikasie wat hy gebruik, is waarskynlik die grootste oorsaak van sy nasale klagtes. Die langtermyn gebruik van die Drixine, beskadig die belyning van die neus, en dit kan permanent van aard wees. Dit is die rede hoekom hy dalk voel die operasie was nie suksesvol nie. Die toestand wat ontstaan heet 'Rhinitis Medikamentosum', en die skade is permanent.
Hy moet onmiddellik 'n ONK spasialis sien om te kyk of die skade nie al permanent is nie. Homeopatie speel hier geen rol nie. As die probleem opgeklaar is, sal hy waarskynlik chronies op medikasie moet wees om dit te beheer.
Die ONK mag besluit dat hy 'n RT skandering van die sinusse benodig om te evalueer aangaande chirurgie, maar dit lyk of hy permanent medikasie sal benodig. Dit moet egter van so 'n aard wees dat daar nie langtermyn skade is nie.